Almug
Almug seu Algum est lignum in libris Biblicis refertum. Libri I Regum et II Chronicorum hunc lignum in templum Salomonicum aedificandum adhiberi asseverant, quod (secundum librum I Regum) e regione Ophir nactum est. Quidam ligno Accadice elammakku appellato appropinquant, quod Assyrii e montibus Syriae septentrionalis obtinebant. Gulielmus Albright autem, orthographiam algum praeferens, eandem rem ac Acaciam arabicam dicit. Versio Nova Vulgata, almug verbis "ligna thyina" reddens, eandem rem ac Tetraclinem articulatam facit.